62009CO0136_DA
Sagens genstand
Afgørelse
Sagens genstand
Angående
Anmodning om præjudiciel afgørelse – Areios Pagos – fortolkning af artikel 3, stk. 1, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10) – begrebet »overføring til almenheden« – værker overført via tv-apparater, der er installeret i hotelværelser og forbundet med hotellets fællesantenne uden nogen anden mellemkomst fra hotellets side for hotelgæsternes modtagelse af signal.
Afgørelse
Konklusion
Idet hotelejeren har installeret fjernsyn i værelserne på sit hotel og forbundet dem med hotellets fællesantenne, foretager han alene af denne grund en overføring til almenheden i den forstand, hvori udtrykket er anvendt i artikel 3, stk. 1, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet.